section_heading: Kategorije inovatora
paragraph_text: Inovatori - amateri, ili individualni inovatori mogu, ali ne moraju biti stručno kvalificirani za potpuno definiranje inovacije na način dostatan za ustupanje licence, ili još naprednijeg oblika proizvodno-tehnoloških znanja (Know-how - znati kako). Najbitniji element inovacije je inventivna ideja, koju detaljnije može razraditi stručni tim ili stručna osoba, koja time može postati koautor inovacije, ako ta razrada uključuje inventivnu razinu. Stoga se patentom i štiti samo koncepcijsko rješenje problema, dok je daljnja razrada predmet licence ili Know-how-a.